

Αναλογίζομαι τις συνέπειες όλων όσα έχω κάνει. Κι αναρωτιέμαι, γιατί; Πού στράβωσε το

πράγμα; Τι δεν πήγε καλά; Μία είναι η απάντηση: Τίποτα δεν πήγε καλά. Όλα πήγαν λάθος. Λάθος από την αρχή. (Ιάσονας Παναγιωτίδης)



Αγοράκι ή άντρας; Κίμωνας.

Το γυμνάσιο μπορεί να γίνει αφιλόξενο.

Κυριως αν κάνεις ένα βήμα μπροστά απ’ την αγέλη και ακουστείς. Τότε μπαίνεις στη

ζούγκλα. Ή θα σε φάνε ή θα τους φας εσύ.

Υπάρχουν και κάποιοι που δεν τους πειράζει κανείς, δεν ξέρω πώς γίνεται.

Ποιο ζώο είμαι εγώ; Όπως όλα δείχνουν, είμαι λαγός. Νωρίς αποφάσισα να μείνω ένα βήμα

πίσω, να μη φαίνομαι και να μην ακούγομαι. Για τους δικούς μου λόγους. Άρα εγώ δεν

μπήκα στη ζούγκλα. Αποφάσισα, επίσης, να παρατηρώ χωρίς να μιλάω και να τρέχω μακριά

όταν χρειάζεται. Η παρέα μου όμως είναι μέσα στη ζούγκλα, για την ακρίβεια κυριαρχεί.

Ο καθένας για τον δικό του λόγο. Η παρέα μου είναι μια σύμβαση.

Κάτι μας ενώνει μαζί. Το ποδόσφαιρο, οι ίδιοι καθηγητές, οι ίδιες καθηγήτριες, τα ίδια

παιχνίδια,το ποδήλατο, η ανάγκη να ανήκουμε κάπου, να μην είμαστε μόνοι,κάτι απ’ όλα αυτά ή και όλα αυτά. Πάντως είμαστε πολύ διαφορετικοί μεταξύ μας. Για μένα ξέρουν εκείνα που επιτρέπω να μάθουν. Δεν θυμάμαι πώς γίναμε μια παρέα όλοι εμείς οι διαφορετικοί

χαρακτήρες, πάντως γίναμε.

[…….]

Συχνά αναρωτιέμαι γιατί δεν αντιδρώ. Βλέπω την αδικία και σωπαίνω. Αν ήμουν εγώ στη

θέση της θα ήθελα να με υπερασπιστεί κάποιος, να είναι με το μέρος μου.

Δεν μπορώ να σταθώ απέναντι σε όλους παίρνοντας το μέρος της Μαριάννας, κι αυτό με κάνει να ντρέπομαι.Το χειρότερο είναι πως έτσι παθητικά που στέκομαι τριγύρω στις

κοροϊδίες, χωρίς να επεμβαίνω, είναι σαν να τις ενθαρρύνω. Νιώθω σαν να χειροκροτώ σιωπηλά.

[…..]

Κοιτάζω γύρω μου. Ένας θύτης, ένα θύμα, πολλά παιδιά απλά παρατηρητές σαν κι εμένα. Τα περισσότερα υποστηρίζουν τον θύτη με γέλια και χειροκροτήματα. Άλλα παιδιά

απομακρύνονται από τη σκηνή και κάνουν ότι δεν είδαν τίποτα, άλλα τρομοκρατούνται και παγώνουν, άλλα δεν ξέρουν τι να κάνουν και δεν παίρνουν θέση, άλλα αδιαφορούν και

προσπερνούν, άλλα χαίρονται που δεν συμβαίνει σ’ εκείνα.

Κανένα όμως δεν βοηθάει. Κανένα δεν τρέχει να ζητήσει βοήθεια. Ούτε κι εγώ.

Κάπου διαβάζω: Η αδιαφορία είναι συναίνεση! Η σιωπή είναι συνενοχή!

Έτσι νιώθω και μέσα μου. Σε τι διαφέρω εγώ λοιπόν από τους άλλους;

Δεν κοροϊδεύω τη Μαριάννα, όμως κοιτάζω

τους άλλους που το κάνουν και σωπαίνω. Είμαι κι εγώ συνένοχος […]

Έτσι, νιώθω πως κάθε μέρα εξοικειώνομαι και συμφιλιώνομαι με τη βία, πως τη συνηθίζω,

Παρόλο που τη σιχαίνομαι. Μόλις μπω στο σχολείο σφίγγεται το στομάχι μου.

[…]

Aκόμα κι αν δεν μπορώ να αλλάξω τον κόσμο, ωστόσο μπορώ να αλλάξω εκείνο το κομμάτι

του κόσμου που με αφορά και με περιλαμβάνει. Μπορώ πια να υπερασπιστώ μια συμμαθήτρια όταν βλέπω πόσο δύσκολη είναι η καθημερινότητά της. Μπορώ να κοιτάζομαι στον καθρέφτη και να μη νιώθω άσχημα, μπορώ να νιώσω περήφανος. Μπορώ να τολμήσω. Ο φοβισμένος λαγός δεν ζει πια μέσα μου.